Seda intervjuud kuulates tuli mulle pähe, et "Minu Mongoolia" raamatu puhul on nii tugevaks teemaliiniks õnnetu armastuslugu, ja õnnelik armastuslugu, nii et mul jäid mainimata mõned muud tähtsad liinid: Mongoolia ajaloost ja praegusest s(t)aatusest on peamiselt ühe dialoogi põhjal põnev pilt maalitud, Mongoolia budismist on samuti pildid, ning mis väga huvitav - Roy peamine eesmärk sinnakanti reisi plaanides oli ju leida niiöelda ninjasid. Kopeerin tema meilist: "Proovin leida ja dokumenteerida nn ühepere-kullakaevandusi. Mongoolias on laialtlevinud elatusallikas lokaalne kullakaevandamine, sellega tegelevad peamiselt lapsed, kes nõnda on ka oma perede toitjateks. Kulda töödeldakse elavhõbedaga. See on väga mürgine ja tekitab probleeme, ebardlust jnejne. Elavhõbe tuleb peamiselt Hiinast. Kuld läheb peamiselt Hiinasse."